**Ple de 27 d’octubre de 2015**

**5. Aprovació provisional de la modificació d’ordenances fiscals per a 2016.**

PRIMER.- **Aprovar provisionalment** la modificació de les ordenances fiscals que es relacionen a continuació, així com el seu text refós que figura a l’expedient, per a la seva vigència a partir de l’1 de gener de 2016:

ORDENANÇA FISCAL NÚM. A0 – ORDENANÇA FISCAL GENERAL DE GESTIÓ, INSPECCIÓ I RECAPTACIÓ DELS INGRESSOS DE DRET PÚBLIC MUNICIPAL

Denominació

Es modifica la denominació de l’ordenança, que passa a ser la següent:

“ORDENANÇA FISCAL NÚM. A0 – ORDENANÇA FISCAL GENERAL DE GESTIÓ, LIQUIDACIÓ, INSPECCIÓ I RECAPTACIÓ DELS INGRESSOS DE DRET PÚBLIC MUNICIPALS”

Article 2n. Àmbit d’aplicació

Es modifica l’apartat 2, que passa a tenir la redacció següent:

“2. Quan l’ajuntament hagi delegat en la Diputació de Barcelona la gestió i/o la recaptació dels ingressos, les actuacions que ha de dur a terme l’Organisme de Gestió Tributària (en endavant ORGT) es regiran per la seva pròpia normativa, constituïda pels Estatuts, el Reglament Orgànic i Funcional, i l’Ordenança General de Gestió, Liquidació, Inspecció i Recaptació dels Ingressos de Dret Públic Municipals.

No obstant, l’ajuntament es reserva la facultat de realitzar per si mateix i sense necessitat d’avocar de forma expressa la competència, les facultats d’aprovar determinades actuacions singulars de recaptació, concedir beneficis fiscals, realitzar liquidacions per determinar els deutes tributaris o aprovar l’anul·lació total o parcial, de les liquidacions, respecte d’alguns dels tributs o ingressos de dret públic la gestió dels quals ha estat delegada en la Diputació de Barcelona, quan circumstàncies organitzatives, tècniques o de distribució competencial dels serveis municipals ho facin convenient.”

Article 10è. Còmput de terminis

Es modifica l’apartat 1 i s’introdueix un nou apartat 7, amb la redacció següent:

“1. Sempre que no s’expressi una altra cosa, quan els terminis s’assenyalin per dies, s’entén que són hàbils, i s’exclouen del còmput els dissabtes, els diumenges i els declarats festius.

Quan els terminis es fixin per dies naturals, es farà constar a es notificacions.

En els procediments d’aplicació dels tributs, si el venciment de qualsevol termini coincideix amb un dia inhàbil, es traslladarà el susdit venciment al primer dia hàbil següent.”

“7. Respecte als terminis, en aquells procediments corresponents a ingressos de dret públic d’aquest ajuntament tramitats per l’ORGT s’estarà al que disposi la seva Ordenança General de Gestió, Liquidació, Inspecció i Recaptació dels Ingressos de Dret Públic.”

Article 14è. Taxes

Es modifiquen els apartats 5 i 6, que passen a tenir la redacció següent:

“5. Es podrà sol·licitar la divisió de la quota tributària, sent indispensable aportar les dades personals i els domicilis de la resta dels obligats al pagament, així com els documents públics acreditatius de la proporció, sempre i quan l’import de la quota sigui superior a 10,00 euros.

En cap cas es podrà sol·licitar la divisió de la quota de la taxa en els supòsits del règim econòmic matrimonial de societat de guanys.

En els supòsits de separació matrimonial judicial o de divorci, amb atribució de l’ús de l’habitatge a un dels cotitulars, es pot sol·licitar l’alteració de l’ordre dels subjectes passius per a fer constar en primer lloc, qui és beneficiari de l’ús.

6. En les taxes per prestació de serveis o aprofitaments especials que s’estenguin a varis exercicis, l’acreditament de la taxa tindrà lloc l’1 de gener de cada any i el període impositiu comprendrà l’any natural, excepte en els supòsits d’inici o cessament en la recepció dels serveis o la utilització privativa o aprofitament especial, en què s’aplicarà el previst en els apartats següents:

a) En els casos d’inici en la recepció dels serveis o la utilització privativa o aprofitament especial, l’import de la quota es calcularà proporcionalment al nombre de trimestres naturals que restin per transcórrer l’any, inclòs aquell en què es produeix l’inici de la recepció dels serveis o la utilització o aprofitament.

b) En els casos de cessament en la prestació del servei o la utilització privativa o aprofitament especial, la quota es prorratejarà per trimestres naturals. Correspondrà al subjecte passiu pagar la part de la quota corresponent als trimestres de l’any transcorreguts des de la meritació, inclòs aquell en què es produeix el cessament en la recepció dels serveis o la utilització privativa o aprofitament especial.”

Article 19è. Notificació de les liquidacions de venciment singular

Es modifica la denominació de l’article, que passa a ser la següent:

“Article 19è. Notificació de les liquidacions de venciment singular i altres actes de gestió, liquidació, recaptació i inspecció”

Es modifiquen els apartats 1 i 6, que passen a tenir la redacció següent:

“1. En els supòsits de liquidació de taxes per prestació de serveis, o per autorització per a utilitzar privativament o aprofitar especialment el domini públic, sempre que sigui possible es notificarà personalment a l’obligat tributari.”

“6. Quan la notificació no ha estat rebuda personalment es citarà a l’interessat o el seu representant amb l’objecte de dur a terme la notificació per compareixença, mitjançant anuncis que es publicaran, per una sola vegada per cadascú dels interessats, al Butlletí Oficial de l’Estat (en endavant, BOE). En la publicació constarà la relació de notificacions pendents, amb indicació del subjecte passiu, obligat tributari o representant, procediment que les motiva, òrgan responsable de la seva tramitació, i lloc i termini on s’ha de comparèixer per ser notificat. En tot cas, la compareixença es produirà en el termini de quinze dies naturals, a comptar des del següent al de la publicació de l’anunci al BOE. Quan transcorregut el termini indicat no s’hagués comparegut, la notificació s’entendrà produïda a tots els efectes legals des del dia següent al del venciment del termini per comparèixer.”

Article 20è. Sol·licitud

Es modifica l’apartat 4, que passa a tenir la redacció següent:

“4. La sol·licitud es formularà del mode i en els terminis fixats legalment o en les ordenances fiscals.”

Article 47è. Situació d’insolvència

Es modifica l’apartat 5, que passa a tenir la redacció següent:

“5. En particular, pel que respecta a la recaptació de multes de trànsit, quan s’hagi delegat la competència per aprovar la declaració de crèdits incobrables, s’adoptarà el corresponent acord quan:

a) L’import del deute sigui igual o inferior a 100,00 euros i hagi estat infructuós l’embarg de fons.

b) L’import del deute sigui superior a 100,00 euros i inferior a 1.000,00 euros i hagin estat infructuosos els intents d’embarg de fons, de crèdits, valors i drets realitzables a curt termini (quan l’import del deute sigui igual o inferior a 300,00 euros) i de salaris.

c) Essent l’import del deute igual o superior a 1.000,00 euros, no han tingut resultat positiu les actuacions d’embarg de vehicles o béns immobles.

Si no ha estat delegada la competència per aprovar la declaració de crèdits incobrables en els expedients de recaptació de multes de trànsit, l’ORGT elevarà proposta a l’ajuntament, formulada sota els criteris anteriors. Si en el termini de tres mesos comptats des de l’entrada de la proposta en el Registre municipal, l’ajuntament no formulés cap objecció, l’ORGT, atesa la provada impossibilitat de continuar el procediment recaptatori, es datarà dels expedients, remetent a l’ajuntament el conjunt d’actuacions efectuades. El suport de dites actuacions serà paper o electrònic, segons procedeixi en cada cas.”

Article 48è. Execució forçosa

Es modifiquen els apartats 1 i 4, que passen a tenir la redacció següent:

“1. Amb caràcter general i a l’efecte de respectar el principi de proporcionalitat entre l’import del deute i els mitjans utilitzats per al seu cobrament, quan calgui procedir a l’execució forçosa dels béns i drets del deutor, per deutes inferiors a 1.000,00 euros, per l’òrgan responsable de la recaptació només s’ordenaran les actuacions d’embarg següents:

a) Deutes de quantia igual o inferior a 100,00 euros:

- Embarg de diner efectiu o en comptes obertes en entitats de crèdit.

b) Deutes de quantia superior a 100,00 euros i inferior a 1.000,00 euros:

- Embarg de diner efectiu o en comptes obertes en entitats de crèdit.

- Crèdits, valors i drets realitzables a l’acte, o a curt termini.

- Sous salaris i pensions.”

“4. Quan la quantia del deute d’un contribuent sigui igual o superior a 1.000,00 euros, es podrà ordenar l’embarg dels béns i drets previstos a l’article 169 de la Llei general tributària, preservant l’ordre establert a l’esmentat precepte.”

Disposició final

Es modifica la disposició final, que passa a tenir la redacció següent:

“Aquesta ordenança fiscal que conté el text refós de la redacció inicial i les successives modificacions, ha estat modificada per acord del Ple en sessió de 27 d’octubre de 2015; entrarà en vigor l’1 de gener de 2016 i tindrà vigència mentre no se n’acordi la seva modificació o derogació.”

ORDENANÇA FISCAL NÚM. 1 – IMPOST SOBRE BÉNS IMMOBLES

Article 1 – Fet imposable

S’anul·len els apartats 5, 6, 7, 8 i 9, i es modifiquen els apartats 3 i 4, que passen a tenir la redacció següent:

“3. Als efectes de l’impost sobre béns immobles, tindran la consideració de béns immobles urbans, rústics i de característiques especials els definits com a tals en les normes reguladores del Cadastre immobiliari.

4. No estan subjectes a l’impost:

a) Les carreteres, els camins, les altres vies terrestres i els béns del domini públic marítim-terrestre i hidràulic, sempre que siguin d’aprofitament públic i gratuït per als usuaris.

b) Els següents béns immobles propietat d’aquest ajuntament:

- Els de domini públic afectes a ús públic.

- Els de domini públic afectes a un servei públic gestionat directament per l’ajuntament i els béns patrimonials excepte quan es tracti d’immobles cedits a tercers mitjançant contraprestació.”

Article 4 – Beneficis fiscals de concessió obligatòria i quantia fixa

Es modifica la lletra g) de l’apartat 1, que passa a tenir la redacció següent:

“g) Els terrenys ocupats per les línies de ferrocarrils i els edificis enclavats als mateixos terrenys, que estiguin dedicats a estacions, magatzems o a qualsevol altre servei indispensable per a l’explotació de les línies esmentades. Per tant, no n’estan exempts els establiments d’hoteleria, espectacles comercials i d’esplai, les cases destinades a habitatges dels empleats, les oficines de direcció ni les instal·lacions fabrils.”

Article 5 – Beneficis fiscals

S’introdueix un nou apartat 6 i l’actual apartat 6 passa a ser el 7, amb la redacció següent:

“6. Gaudiran d’una bonificació del 95 % de la quota íntegra de l’impost els immobles d’organismes públics d’investigació i els d’ensenyament universitari.

7. Són d’aplicació a la concessió de bonificacions les previsions contingudes als apartats 2 i 3 de l’article 4 d’aquesta ordenança fiscal. Les bonificacions previstes en aquests apartats seran compatibles únicament quan el seu import total no ultrapassi el 75 %.”

Disposició final

Es modifica la disposició final, que passa a tenir la redacció següent:

“Aquesta ordenança fiscal que conté el text refós de la redacció inicial i les successives modificacions, ha estat modificada per acord del Ple en sessió de 27 d’octubre de 2015; entrarà en vigor l’1 de gener de 2016 i tindrà vigència mentre no se n’acordi la seva modificació o derogació.”

ORDENANÇA FISCAL NÚM. 2 – IMPOST SOBRE ACTIVITATS ECONÒMIQUES

Article 4t. Beneficis fiscals de caràcter obligatori

Es modifica la regla tercera de la lletra C) de l’apartat 1, que passa a tenir la redacció següent:

“3a) Per al càlcul de l’import del volum de negoci es tindrà en compte el conjunt de les activitats econòmiques exercides pel subjecte passiu.

No obstant, quan l’entitat formi part d’un grup de societats en el sentit de l’article 42 del Codi de comerç, l’import net del volum de negoci es referirà al conjunt d’entitats que pertanyen al grup.

A aquests efectes existeix un grup quan una societat ostenti, directament o indirecta, el control d’una altra o d’altres. En particular, es presumeix que hi ha control quan una societat, que es qualificarà com a dominant, es trobi en relació amb una altra societat, que es qualificarà com a dependent, en alguna de les situacions següents:

a) Tingui la majoria dels drets de vot.

b) Tingui la facultat de nomenar o destituir a la majoria dels membres de l’òrgan d’administració.

c) Pugui disposar de la majoria dels drets de vot, en virtut d’acords celebrats amb tercers.

d) Hagi designat amb els seus vots a la majoria dels membres de l’òrgan d’administració que exerceixin el càrrec en el moment en que calgui formular els comptes consolidats i durant els dos exercicis immediatament anteriors. En particular, es presumirà aquesta circumstància quan la majoria dels membres de l’òrgan d’administració de la societat dominada siguin membres de l’òrgan d’administració o alts directius de la societat dominant o d’altra dominada per aquesta.

Són societats dominades les que es trobin en relació amb la dominant en algun dels supòsits anteriors, així com les successivament dominades per aquestes.”

S’introdueixen uns nous apartats 7, 8 i 9 amb la redacció següent:

“7. A l’empara del que preveu la nota comuna primera a la divisió 6 de les tarifes de l’impost, quan els locals en què es realitzin les activitats classificades en aquesta divisió restin tancats és de tres mesos per la realització d’obres majors per a les quals es requereixi l’obtenció de llicència urbanística, la quota tributària del període impositiu corresponent es reduirà en proporció al nombre de dies que resti tancat el local.

8. A l’empara del que preveu la nota comuna segona a la divisió 6 de les tarifes de l’impost, quan es duguin a terme obres a les vies públiques, que tinguin una duració superior als tres mesos i afectin als locals en què es realitzin activitats classificades en aquesta divisió que tributin per quota municipal, es concedirà una reducció de fins al 80 per cent de la quota tributària del període impositiu corresponent, atenent al grau d’afectació dels locals per les dites obres.

9. Les reduccions regulades en els apartats 7 i 8 anteriors abasten exclusivament a la quota tributària, integrada per la quota de tarifa ponderada pel coeficient previst en l’article 8 i modificada, si s’escau, per aplicació del coeficient de situació fixat en l’article 9 d’aquesta ordenança, i es concediran per l’ajuntament a sol·licitud dels contribuents afectats. L’acord de concessió fixarà el percentatge de reducció i inclourà, si s’escau, el reconeixement del dret a la devolució de l’import reduït.”

Article 5è. Beneficis fiscals de caràcter potestatiu

Es modifica l’apartat 3, que passa a tenir la redacció següent:

“3. A l’empara del que disposa l’article 88.2.b) del text refós de la Llei reguladora de les hisendes locals, aprovat per Reial decret legislatiu 2/2004, de 5 de març, gaudiran d’una bonificació de la quota tributària del període impositiu corresponent, els subjectes passius que tributin per quota municipal i que hagin incrementat el promig de la seva plantilla de treballadors/es dins del municipi amb contracte indefinit durant el període impositiu anterior al d’aplicació de la bonificació, en relació amb el període anterior a aquells, i de conformitat amb la taula següent:

|  |  |
| --- | --- |
| Bonificació | Increment mitjàde treballadors/resamb contracte indefinit |
| 50 % | Més del 50 % |
| 40 % | Més del 40 % i fins el 50 % |
| 30 % | Més del 30 % i fins el 40 % |
| 20 % | Més del 20 % i fins el 30 % |
| 10 % | Més del 5 % i fins el 20 % |

Aquests percentatges de bonificació s’incrementaran en un 10 %, sense poder superar el 50 %, quan al menys el 50 per cent de l’increment de la plantilla considerat per a l’aplicació de la bonificació sigui per contractació de persones incloses al col·lectiu de risc d’exclusió laboral (entès als efectes d’aquesta bonificació per les persones més grans de 45 anys, les persones menors de 30 anys, les persones aturades de llarga durada, i les persones amb una minusvalidesa igual o superior al 33 per cent)

L’increment s’obtindrà per diferència entre la mitjana de la plantilla del període impositiu immediat anterior al d’aplicació de la bonificació i l’anterior a aquell. Per calcular aquesta mitjana de la plantilla es multiplicarà el nombre de treballadors amb contracte indefinit existent en cada període pels dies que han estat en actiu durant el mateix i es dividirà el resultat pels dies de duració del període, o per 365 dies si és d’un any, amb les següents especialitats:

a) En els supòsits d’absorció, fusió i transformació d’empreses, el còmput de les plantilles de l’any base es realitza atenent la situació conjunta de les empreses afectades abans i desprès de l’operació.

b) En el supòsit de subjectes passius que realitzin activitats en més d’un municipi no es considerarà increment de plantilla el trasllat de treballadors que ja formaven part de l’empresa a centres d’activitat situats en el municipi.

c) Quan es tracti de treballadors a temps parcial, es calcularà el nombre equivalent d’ells en funció de la durada d’una jornada laboral completa.”

Article 6è. Procediment de concessió de beneficis fiscals

Es modifica l’apartat 2, que passa a tenir la redacció següent:

“2. El termini de resolució dels expedients corresponents serà de sis mesos, a comptar des de la data en què la sol·licitud hagi entrat al registre de l’òrgan competent per a la seva tramitació. Posat que no s’hagi resolt en aquest termini, la sol·licitud ha d’entendre’s desestimada.”

Article 14è. Data d’aprovació i vigència

Es suprimeix l’article.

Disposició final

S’introdueix una disposició final amb la redacció següent:

“Disposició final

Aquesta ordenança fiscal que conté el text refós de la redacció inicial i les successives modificacions, ha estat modificada per acord del Ple en sessió de 27 d’octubre de 2015; entrarà en vigor l’1 de gener de 2016 i tindrà vigència mentre no se n’acordi la seva modificació o derogació.”

ORDENANÇA FISCAL NÚM. 4 – IMPOST SOBRE L’INCREMENT DE VALOR DELS TERRENYS DE NATURALESA URBANA

Article 2n. Actes no subjectes

Es modifica l’article, que passa a tenir la redacció següent:

“No estan subjectes a aquest impost:

1. Les aportacions de béns i drets realitzats pels cònjuges a la societat conjugal, les adjudicacions que a favor seu i en pagament d’aquestes es verifiquin i transmissions que es facin als cònjuges en pagament dels seus havers comuns.

2. Les transmissions de béns immobles entre cònjuges o a favor dels fills, com a conseqüència del compliment de sentències en els casos de nul·litat, separació o divorci matrimonial, sigui quin sigui el règim econòmic matrimonial.

3. L’adjudicació de béns immobles per part de les societats cooperatives d’habitatges a favor dels seus socis cooperativistes.

4. Les transmissions de terrenys a que donin lloc les operacions distributives de beneficis i càrregues per aportació dels propietaris inclosos en l’actuació de transformació urbanística, i les adjudicacions en favor dels esmentats propietaris en proporció als terrenys acordats pels mateixos, en els termes de l’article 18 del text refós de la Llei del sòl, aprovat per Reial decret legislatiu 2/2008, de 20 de juny. No obstant això, si el valor de les parcel·les adjudicades a un propietari excedeix del que proporcionalment correspon als terrenys aportats pel mateix, l’excés d’adjudicació si estarà subjecte a aquest impost.

5. La retenció o reserva del dret real d’usdefruit i els actes d’extinció de l’esmentat dret real, ja sigui per defunció de l’usufructuari o pel transcurs del termini pel que va ser constituït.

6. Les transmissions de terrenys de naturalesa urbana derivades d’operacions a les quals resulti aplicable el règim especial de fusions, escissions, aportacions de branques d’activitat o aportacions no dineràries especials, a excepció dels terrenys que s’aportin a l’empara del que preveu l’article 87 de la Llei 27/2014, de 27 de novembre, de l’impost sobre societats, quan no estiguin integrats en una branca d’activitat.

7. Les transmissions de terrenys de naturalesa urbana derivades d'operacions de transmissions del negoci o d'actius o passius realitzades per entitats de crèdit en compliment de plans de reestructuració o plans de resolució d'entitats de crèdit a favor d'una altra entitat de crèdit, a l'empara de la normativa de reestructuració bancària.

8. Les transmissions de terrenys de naturalesa urbana realitzades per una entitat de crèdit a favor d'una societat per a la gestió d'actius, sempre i quan els esmentats immobles hagin estat adquirits per l'entitat de crèdit en pagament de deutes relacionats amb el sòl per a promoció immobiliària i amb les construccions i promocions immobiliàries, a l'empara de la Llei 8/2012, de 30 d'octubre, de sanejament i venda dels actius immobiliaris del sector financer.

9. Les aportacions o transmissions de béns immobles efectuades a la Societat de Gestió d'Actius Procedents de la Reestructuració Bancària (SAREB) regulada a la disposició addicional setena de la Llei 9/2012, de 14 de novembre, de reestructuració i resolució d'entitats de crèdit.

10. Les aportacions o transmissions de béns immobles efectuades per la Societat de Gestió d'Actius Procedents de la Reestructuració Bancària (SAREB) a entitats participades directa o indirectament per dita Societat en al menys el 50 per cent del capital, fons propis, resultats o drets de vot de l'entitat participada en el moment immediatament anterior a la transmissió, o com a conseqüència de la mateixa.

11. Les aportacions o transmissions de béns immobles realitzades per la Societat de Gestió d'Actius Procedents de la Reestructuració Bancària (SAREB), o per les entitats constituïdes per aquesta per a complir amb el seu objecte social, als fons d'actius bancaris (FAB), a que es refereix la disposició addicional desena de la Llei 9/2012, de 14 de novembre, de reestructuració i resolució d'entitats de crèdit.

12. Les aportacions o aportacions o transmissions de béns immobles realitzades entre els citats fons d'actius bancaris (FAB) durant el període de temps de manteniment de l'exposició del Fons de Reestructuració Ordenada Bancària (FROB) als Fons, previst en l'apartat 10 de la disposició addicional desena de la Llei 9/2012, de 14 de novembre, de reestructuració i resolució d'entitats de crèdit.

13. Les transmissions de terrenys de naturalesa urbana que es realitzin com a conseqüència de les operacions relatives als processos d'adscripció a una societat anònima esportiva de nova creació, sempre que s'ajustin a les normes de la Llei 10/1990, de 15 d'octubre, de l’esport i del Reial decret 1251/1999, de 16 de juliol, sobre societats anònimes esportives.

En la posterior transmissió dels terrenys esmentats, s'entendrà que el nombre d'anys al llarg dels quals s'ha posat de manifest l'increment de valor no s'ha interromput per causa de la transmissió derivada de les operacions citades en els apartats anteriors.”

Article 5è. Beneficis fiscals de concessió obligatòria i quantia fixa

Es modifica l’apartat 2, que passa a tenir la redacció següent:

“2. Estan exempts d’aquest impost els increments de valor que es manifestin com a conseqüència de les transmissions realitzades per persones físiques amb ocasió de la dació en pagament de l’habitatge habitual del deutor hipotecari o garant del mateix, per a la cancel·lació de deutes garantits amb hipoteca que recaigui sobre el mateix, contrets amb entitats de crèdit o qualsevol altra entitat que, de manera professional, realitzi l’activitat de concessió de préstecs o crèdits hipotecaris.

Així mateix, estan exempts d’aquest impost els increments de valor que es manifestin com a conseqüència de les transmissions de l’habitatge habitual en que concorrin els requisits anteriors, realitzades en procediment d’execució hipotecària notarial o judicial.

No serà d’aplicació aquesta exempció quan el deutor o garant transmetent o qualsevol altre membre de la seva unitat familiar disposi, en el moment de poder evitar la transmissió de l’habitatge, d’altres béns o drets en quantia suficient per a satisfer la totalitat del deute hipotecari. Es presumirà el compliment d’aquest requisit. No obstant, si amb posterioritat es comprova el contrari, es procedirà a practicar la liquidació tributària corresponent.

A aquests efectes es considera habitatge habitual la residència on hagi figurat empadronat el contribuent de forma ininterrompuda durant, al menys, els dos anys anteriors a la transmissió o des del moment de l’adquisició si dit termini fos inferior als dos anys.

Respecte al concepte d’unitat familiar, s’estarà a allò que es disposa a la Llei 35/2006, de 28 de novembre, de l’Impost sobre la renda de les persones físiques i de modificació parcial de les lleis dels impostos sobre societats, sobre la renda de no residents i sobre el patrimoni. A aquests efectes, s’equipara el matrimoni amb la parella de fet legalment inscrita.”

Article 8è. Tipus de gravamen i quota

S’introdueix un nou apartat 3 amb la redacció següent:

“3. Com a conseqüència del procediment de valoració col·lectiva de caràcter general, i a efectes de la determinació de la base imposable d’aquest impost, s'aplicarà als nous valors cadastrals dels terrenys el percentatge de reducció del 60 per cent.

Aquesta reducció no serà d’aplicació als supòsits en els què els valors cadastrals resultants de la modificació a que es refereix el paràgraf anterior siguin inferiors als vigents fins aleshores.

El valor cadastral reduït no podrà en cap cas ser inferior al valor cadastral del terreny abans del procediment de valoració col·lectiva de caràcter general.”

Disposició final

Es modifica la disposició final, que passa a tenir la redacció següent:

“Aquesta ordenança fiscal que conté el text refós de la redacció inicial i les successives modificacions, ha estat modificada per acord del Ple en sessió de 27 d’octubre de 2015; entrarà en vigor l’1 de gener de 2016 i tindrà vigència mentre no se n’acordi la seva modificació o derogació.”

ORDENANÇA FISCAL NÚM. 5 – IMPOST SOBRE CONSTRUCCIONS, INSTAL·LACIONS I OBRES

Article 1r. Fet imposable

Es modifica l’article, que passa a tenir la redacció següent:

“L’impost sobre construccions, instal·lacions i obres és un tribut indirecte el fet imposable del qual està constituït per la realització, dintre del terme municipal, de qualsevol construcció, instal·lació o obra per a la qual s’exigeixi l’obtenció de la corresponent llicència d’obres o urbanística, s’hagi obtingut o no aquesta llicència, o per a la qual s’exigeixi la presentació d’una declaració responsable o comunicació prèvia, sempre que l’expedició de la llicència o l’activitat de control correspongui a aquest ajuntament.”

Article 8è. Tipus de gravamen

Es modifica l’article, que passa a tenir la redacció següent:

“El tipus de gravamen serà del 3,61 per cent.”

Article 9è. Règim de declaració i d’ingrés

Es modifica l’apartat 1, que passa a tenir la redacció següent:

“En el cas de llicències d’obres majors, s’estableix l’autoliquidació del 50 per cent com a forma de gestió de la liquidació provisional a compte que cal fer amb motiu de la concessió de la llicència preceptiva o de la presentació de la comunicació prèvia o declaració responsable, o de l’inici de la construcció, instal·lació o obra quan no s’hagin realitzat els tràmits esmentats; conseqüentment el subjecte passiu haurà de declarar la base imposable, determinar la quota i ingressar-la en els terminis fixats en aquest article.”

Annex que se cita a l’article 9 d’aquesta ordenança

Es modifica la definició del concepte Mb, que passa a ser la següent:

“Mb: Mòdul bàsic, que a hores d’ara el COAC ha fixat en 486,00 euros/m2.”

Es modifica la definició del concepte Mb que figura a l’apartat 2.2. Obra civil, que passa a ser la següent:

“Mb: Mòdul bàsic, que a hores d’ara el COAC ha fixat en 486,00 euros/m2.”

Disposició final

Es modifica la disposició final, que passa a tenir la redacció següent:

“Aquesta ordenança fiscal que conté el text refós de la redacció inicial i les successives modificacions, ha estat modificada per acord del Ple en sessió de 27 d’octubre de 2015; entrarà en vigor l’1 de gener de 2016 i tindrà vigència mentre no se n’acordi la seva modificació o derogació.”

ORDENANÇA FISCAL NÚM. A2 – TAXA PER LA PRESTACIÓ DELS SERVEIS D’INTERVENCIÓ ADMINISTRATIVA EN L’ACTIVITAT DELS CIUTADANS I LES EMPRESES A TRAVÉS DEL SOTMETIMENT A PRÈVIA LLICÈNCIA, COMUNICACIÓ PRÈVIA O DECLARACIÍO RESPONSABLE I PELS CONTROLS POSTERIORS A L’INICI DE LES ACTIVITATS

Disposició transitòria

Es modifica la disposició transitòria, que passa a tenir la redacció següent:

“No s’exigirà aquesta taxa a les sol·licituds que iniciïn el procediment corresponent al fet imposable gravat per al taxa, que es presentin entre l’1 de gener i el 31 de desembre de 2016.”

Disposició final

Es modifica la disposició final, que passa a tenir la redacció següent:

“Aquesta ordenança fiscal que conté el text refós de la redacció inicial i les successives modificacions, ha estat modificada per acord del Ple en sessió de 27 d’octubre de 2015; entrarà en vigor l’1 de gener de 2016 i tindrà vigència mentre no se n’acordi la seva modificació o derogació.”

ORDENANÇA FISCAL NÚM. A4 – TAXA PER RECOLLIDA DE RESIDUS MUNICIPALS

Article 5. Quota tributària

Es modifica l’apartat 3.2, que passa a tenir la redacció següent:

“3.2. Reducció vinculada a la utilització del servei de deixalleria

Gaudiran d’una reducció de la quota de la taxa els subjectes passius persones físiques, en relació a un únic objecte tributari habitatge que sigui el seu domicili habitual, que realitzin un mínim d’aportacions de residus a la deixalleria municipal d’acord amb el quadre següent:

|  |  |
| --- | --- |
| Aportacions anuals | Reducció sobre la quota de la taxa |
| Entre 5 i 9 | 10 % |
| 10 o més | 20 % |

No es tindran en compte es entrades a la deixalleria que es facin en un mateix dia.

L’aplicació de la reducció es farà d’ofici, d’acord amb la informació registrada al sistema automatitzat de control de les aportacions a la deixalleria.”

Article 11. Quota tributària

Es modifica l’apartat 3.2, que passa a tenir la redacció següent:

“3.2. Reducció vinculada a la utilització del servei de deixalleria

Gaudiran d’una reducció de la quota de la taxa els subjectes passius de l’epígraf segon del quadre de tarifes de l’article 11.2 anterior, que realitzin un mínim d’aportacions de residus a la deixalleria municipal d’acord amb el quadre següent:

|  |  |
| --- | --- |
|  Aportacions anuals | Reducció sobre la quota de la taxa |
| Entre 5 i 9 | 10 % |
| 10 o més | 20 % |

No es tindran en compte les entrades a la deixalleria que es facin en un mateix dia.

L’aplicació de la reducció es farà d’ofici, d’acord amb la informació registrada al sistema automatitzat de control de les aportacions a la deixalleria.

Seran exclosos de la possibilitat de gaudir de la reducció els subjectes passius que hagin estat sancionats o amonestats, en l’exercici anterior i fins el moment d’atorgar la reducció, per infringir l’ordenança municipal de civisme en relació a la gestió dels residus.”

Disposició final

Es modifica la disposició final, que passa a tenir la redacció següent:

“Aquesta ordenança fiscal que conté el text refós de la redacció inicial i les successives modificacions, ha estat modificada per acord del Ple en sessió de 27 d’octubre de 2015; entrarà en vigor l’1 de gener de 2016 i tindrà vigència mentre no se n’acordi la seva modificació o derogació.”

ORDENANÇA FISCAL NÚM. A5 - TAXA SOBRE SERVEIS URBANÍSTICS

Article 9è. Normes sobre gestió

S’introdueix un nou apartat 4, amb la redacció següent, i es dona nova numeració als actuals apartats 4 i 5, que passen a ser 5 i 6, respectivament:

“4. En el cas de llicències d’obres menors amb comunicació prèvia, la taxa s’exigirà en règim d’autoliquidació.”

Disposició final

Es modifica la disposició final, que passa a tenir la redacció següent:

“Aquesta ordenança fiscal que conté el text refós de la redacció inicial i les successives modificacions, ha estat modificada per acord del Ple en sessió de 27 d’octubre de 2015; entrarà en vigor l’1 de gener de 2016 i tindrà vigència mentre no se n’acordi la seva modificació o derogació.”

ORDENANÇA FISCAL NÚM. A8 – TAXA PEL SUBMINISTRAMENT D’AIGUA

Article 7è. Quota tributària

Es modifica l’apartat 1, que passa a tenir la redacció següent:

 “1. La quantia de la taxa regulada en aquesta ordenança és la que es fixa en el quadre de tarifes següent:

|  |  |
| --- | --- |
| Tarifa | Euros |
| 1. Servei de subministrament d’aigua en baixa  |  |
|  | 1.1. Quota fixa de servei, nucli urbà i urbanitzacions Airesol, El Balcó, El Racó i Sant Feliu del Racó(segons diàmetre de comptador)EUR/unitat consum/mes |  |
|  |  | 1.1.1. Fins a 13 mm | 6,61 |
|  |  | 1.1.2. De 15 mm | 10,18 |
|  |  | 1.1.3. De 20 mm | 22,58 |
|  |  | 1.1.4. De 25 mm | 31,16 |
|  |  | 1.1.5. De 30 mm | 34,18 |
|  |  | 1.1.6. De més de 30 mm | 68,12 |
|  | 1.2. Quota fixa de servei, tarifa social (\*\*\*), nucli urbà i urbanitzacions Airesol, El Balcó, El Racó i Sant Feliu del Racó(segons diàmetre de comptador)EUR/unitat consum/mes  |  |
|  |  | 1.2.1. Fins a 13 mm | 4,96 |
|  |  | 1.2.2. De 15 mm | 7,64 |
|  |  | 1.2.3. De 20 mm | 16,94 |
|  |  | 1.2.4. De 25 mm | 23,37 |
|  |  | 1.2.5. De 30 mm | 25,64 |
|  |  | 1.2.6. De més de 30 mm | 51,09 |
|  | 1.3. Quota fixa de servei, urbanitzacions Can Font i Ca n’Avellaneda(abonats sense cabal contractat)EUR/unitat consum/mes |  |
|  |  | 1.3.1. Quota fixa de servei | 12,6925 |
|  | 1.4. Quota fixa de servei, tarifa social (\*\*\*), urbanitzacions Can Font i Ca n’Avellaneda(abonats sense cabal contractat)EUR/Unitat consum/mes |  |
|  |  | 1.4.1. Quota fixa de servei | 9,5193 |
|  | 1.5. Tarifes de subministrament, nucli urbà i urbanitzacions Airesol, El Balcó, El Racó i Sant Feliu del RacóEUR/m3 |  |
|  |  | 1.5.1. Ús domèstic (\*) |  |
|  |  |  | 1.5.1.1. Fins a 6 m3/unitat consum/mes | 0,2915 |
|  |  |  | 1.5.1.2. De 6 a 12 m3/unitat consum/mes | 0,4082 |
|  |  |  | 1.5.1.3. De 12 a 18 m3/unitat consum/mes | 0,9318 |
|  |  |  | 1.5.1.4. Excés de 18 m3/unitat consum/mes | 3,9825 |
|  |  | 1.5.2. Ús domèstic, tarifa social (\*\*\*) |  |
|  |  |  | 1.5.2.1. Fins a 6 m3/unitat consum/mes | 0,2186 |
|  |  |  | 1.5.2.2. De 6 a 12 m3/unitat consum/mes | 0,4082 |
|  |  |  | 1.5.2.3. De 12 a 18 m3/unitat consum/mes | 0,9318 |
|  |  |  | 1.5.2.4. Excés de 18 m3/unitat consum/mes | 3,9825 |
|  |  | 1.5.3. Ús industrial |  |
|  |  |  | 1.5.3.1. Fins a 15 m3/unitat consum/mes | 2,0310 |
|  |  |  | 1.5.3.2. De 15 a 30 m3/unitat consum/mes | 2,3531 |
|  |  |  | 1.5.3.3. Excés de 30 m3/unitat consum/mes  | 2,7790 |
|  | 1.6. Tarifes subministrament, urbanitzacions Can Font i Ca n’AvellanedaEUR/m3 |  |
|  |  | 1.6.1. Ús domèstic (\*)Abonats amb cabal contractat |  |
|  |  |  | 1.6.1.1. Fins a cabal contractat | 1,9790 |
|  |  |  | 1.6.1.2. De cabal contractat a 50 m3 | 2,8199 |
|  |  |  | 1.6.1.3. Excés de 50 m3 | 3,1828 |
|  |  | 1.6.2. Ús domèstic, tarifa social (\*\*\*)Abonats amb cabal contractat |  |
|  |  |  | 1.6.1.1. Fins cabal contractat | 1,4843 |
|  |  |  | 1.6.1.2. De cabal contractat a 50 m3 | 2,8199 |
|  |  |  | 1.6.1.3. Excés de 50 m3 | 3,1828 |
|  |  | 1.6.3. Ús domèstic (\*)Abonats sense cabal contractat |  |
|  |  |  | 1.6.3.1. Fins a 6 m3/unitat consum/mes | 0,2915 |
|  |  |  | 1.6.3.2. De 6 a 12 m3/unitat consum/mes | 0,4082 |
|  |  |  | 1.6.3.3. De 12 a 18 m3/unitat consum/mes | 0,9318 |
|  |  |  | 1.6.3.4. Excés de 18 m3/unitat consum/mes | 3,9825 |
|  |  | 1.6.4. Ús domèstic, tarifa social (\*\*)Abonats sense cabal contractat |  |
|  |  |  | 1.6.4.1. Fins a 6 m3/unitat consum/mes | 0,2186 |
|  |  |  | 1.6.4.2. De 6 a 12 m3/unitat conum/mes | 0,4082 |
|  |  |  | 1.6.4.3. De 12 a 18 m3/unitat consum/mes | 0,9318 |
|  |  |  | 1.6.4.4. Excés de 18 m3/unitat consum/mes | 3,9825 |
|  | 1.7. Tarifa per fuites (\*\*)Ús domèstic, nucli urbà i urbanitzacionsEUR/m3 | 2,3895 |
|  | 1.8. Ús municipal (excés de 106.383 m3/any) | 1,0101 |
| 2. Servei de subministrament d’aigua en alta |  |
|  | 2.1. Tarifes de subministrament |  |
|  |  | 2.1.1. Mina Pública d’Aigües de Terrassa, SA |  |
|  |  |  | 2.1.1.1. Quota fixa de servei, EUR/mes | 5.416,66 |
|  |  |  | 2.1.1.2. Tarifa de subministrament, EUR/m3 | 0,2500 |
| 3. Conservació de comptadors i escomeses(segons diàmetre del comptador)EUR/abonat/mes |  |
|  | 3.1. Fins a 13 mm | 0,66 |
|  | 3.2. De 15 mm | 1,19 |
|  | 3.3. De 20 mm | 2,42 |
|  | 3.4. De 25 mm | 3,96 |
|  | 3.5. De 30 mm | 5,45 |
|  | 3.6. De més de 30 mm | 6,82 |
| 4. Drets de connexió(segons diàmetre del comptador) |  |
|  | 4.1. Ús domèstic |  |
|  |  | 4.1.1. Fins a 13 mm | 130,55 |
|  |  | 4.1.2. De 15 mm | 163,21 |
|  |  | 4.1.3. De 20 mm | 269,28 |
|  |  | 4.1.4. De 25 mm | 350,82 |
|  |  | 4.1.5. De 30 mm | 529,89 |
|  |  | 4.1.6. De més de 30 mm | 1.052,51 |
|  | 4.2. Ús industrial |  |
|  |  | 4.2.1. Fins a 13 mm | 272,91 |
|  |  | 4.2.2. De 15 mm | 318,16 |
|  |  | 4.2.3. De 20 mm | 530,38 |
|  |  | 4.2.4. De 25 mm | 734,35 |
|  |  | 4.2.5. De 30 mm | 1.052,51 |
|  |  | 4.2.6. De més de 30 mm | 2.096,73 |
| 5. Instal·lació d’escomeses del servei d’aiguaEUR per instal·lació |  |
|  | 5.1. Escomeses individuals |  |
|  |  | 5.1.1. Tipus C | 824,30 |
|  |  | 5.1.2. Tipus D | 834,20 |
|  |  | 5.1.3. Tipus E | 848,10 |
|  | 5.2. Escomeses sobre bateria |  |
|  |  | 5.2.1. 13 mm | 83,10 |
|  |  | 5.2.2. 15 mm | 92,90 |
|  |  | 5.2.3. 20 mm | 106,90 |
|  |  | 5.2.4. Escomeses que tinguin la canonada general a més de 4 m de la façana on s’ubiqui el comptador: es cobrarà per cada m lineal que excedeixi el següent: |  |
|  |  |  | 5.2.4.1. En carrers amb asfalt | 112,90 |
|  |  |  | 5.2.4.2. En carrers amb vorera de formigó | 39,00 |
|  |  |  | 5.2.4.3. En carrers de terra sense reposició | 25,70 |
|  |  | 5.2.5. Trasllat del comptador | 29,30 |
|  |  | 5.2.6. Suplement sobre bateria | 91,00 |
|  |  | 5.2.7. Canvi de nom | 0,00 |
|  |  | 5.2.8. Represa del servei | 37,40 |
|  |  | 5.2.9. Passar de comptador d’obres a definitiu | 13,30 |
|  | 5.3. Escomesa amb comptador electrònic |  |
|  |  | 5.3.1. Tipus D | 896,50 |
|  |  | 5.3.2. Tipus E | 919,40 |
|  | 5.4. Comptador electrònic sobre escomesa bateria |  |
|  |  | 5.4.1. Comptador electrònic 15 mm | 168,50 |
|  |  | 5.4.2. Comptador electrònic 20 mm | 191,30 |
|  |  | 5.4.3. Equip de telelectura totalment instal·lat per la connexió amb mòdem GSM remotament | 3.266,10 |
| 6. Drets municipals |  |
|  | 6.1. Trasllat del comptador | 3,30 |
|  | 6.2. Represa del servei | 3,30 |

(\*) Tarifa “famílies nombroses” (d’aplicació a les unitats de convivència residents en el municipi): en el cas que el nombre de persones per habitatge sigui superior a 3 s’ha d’incrementar el 2n i 3r bloc de consum en 3 m3/mes per cada persona addicional que hi convisqui.

(\*\*) Tarifa per fuites. En els casos de fuites internes, una vegada verificada l’existència d’aquesta, es pren com a consum real el màxim efectuat el mateix període els darrers 2 anys, i es factura al preu de la tarifa domèstica general, mentre que per a la resta del consum s’aplica la tarifa per fuites.

(\*\*\*) Tarifa social. És d’aplicació als col·lectius següents:

- Persones majors de 60 anys i perceptores d’una pensió mínima per jubilació, incapacitat permanent o viduïtat.

- Persones que formin part d’una unitat familiar amb tots els seus membres en situació d’atur.

Per a gaudir d’aquesta tarifa, hauran de ser beneficiaris del cànon social de l’Agència Catalana de l’Aigua.”

Disposició final

Es modifica la disposició final, que passa a tenir la redacció següent:

“Aquesta ordenança fiscal que conté el text refós de la redacció inicial i les successives modificacions, ha estat modificada per acord del Ple en sessió de 27 d’octubre de 2015; entrarà en vigor l’1 de gener de 2016 i tindrà vigència mentre no se n’acordi la seva modificació o derogació.”

ORDENANÇA FISCAL NÚM. A10 – TAXA PER L’OCUPACIÓ TEMPORAL DE DOMINI PÚBLIC

Article 9è. Règim de declaració i ingrés

Es modifica l’apartat 1, que passa a tenir la redacció següent:

“1. La taxa s’exigirà en règim d’autoliquidació, excepte en el cas d’ocupacions vinculades a llicències d’obres.”

Disposició final

Es modifica la disposició final, que passa a tenir la redacció següent:

“Aquesta ordenança fiscal que conté el text refós de la redacció inicial i les successives modificacions, ha estat modificada per acord del Ple en sessió de 27 d’octubre de 2015; entrarà en vigor l’1 de gener de 2016 i tindrà vigència mentre no se n’acordi la seva modificació o derogació.”

ORDENANÇA FISCAL NÚM. A16 – TAXA PER L’OBERTURA DE RASES I SONDATGES EN TERRENYS D’ÚS PÚBLIC I QUALSEVOL REMOGUDA EN LA VIA PÚBLICA DEL PAVIMENT O LES VORERES

Article 9. Règim de declaració i d’ingrés

Es modifica l’article, que passa a tenir la redacció següent:

“Un cop atorgada la llicència es practicarà la liquidació que correspongui, de conformitat amb la tarifa de l’article 6 d’aquesta ordenança.”

Disposició final

Es modifica la disposició final, que passa a tenir la redacció següent:

“Aquesta ordenança fiscal que conté el text refós de la redacció inicial i les successives modificacions, ha estat modificada per acord del Ple en sessió de 27 d’octubre de 2015; entrarà en vigor l’1 de gener de 2016 i tindrà vigència mentre no se n’acordi la seva modificació o derogació.”

ORDENANÇA FISCAL NÚM. A19 – TAXA PEL SERVEI DE CLAVEGUERAM

Article 7. Quota tributària

Es modifica l’article, que passa a tenir la redacció següent:

“La quantia de la taxa regulada en l’article 2 d’aquesta ordenança és la que es fixa en el quadre de tarifes següent:

|  |  |
| --- | --- |
| Tarifa | Euros |
| 1. Ús domèstic i edificis municipals. Per clavegueram, cada m3 | 0,42 |
| 2. Ús domèstic, habitatges que acreditin disposar de dipòsit de recollida d’aigües pluvials. Per clavegueram, cada m3 | 0,39 |
| 3. Ús industrial. Per clavegueram, cada m3 | 0,65 |
| 4. Consums municipals exempts de tributs de sanejament (regs) | 0,42 |

“

Disposició final

Es modifica la disposició final, que passa a tenir la redacció següent:

“Aquesta ordenança fiscal que conté el text refós de la redacció inicial i les successives modificacions, ha estat modificada per acord del Ple en sessió de 27 d’octubre de 2015; entrarà en vigor l’1 de gener de 2016 i tindrà vigència mentre no se n’acordi la seva modificació o derogació.”

SEGON.- **Aprovar** la memòria i l’estudi econòmics inclosos a l’expedient, per a la determinació de la taxa pel subministrament d’aigua al terme municipal de Castellar del Vallès.

TERCER.- **Comunicar** a la Comissió de Preus de Catalunya els preus aprovats per aplicar a les tarifes de subministrament d’aigua:

|  |  |
| --- | --- |
| SUBMINISTRAMENT EN BAIXA |  |
| Abonats nucli urbà i urbanitzacions Airesol, |  |
| El Balcó, El Racó i Sant Feliu del Racó |  |
|  |  |
| Quota fixa de servei |  |
| (segons diàmetre comptador) | EUR/unitat consum/mes |
|  Fins a 13 mm | 6,61 |
|  De 15 mm | 10,18 |
|  De 20 mm | 22,58 |
|  De 25 mm | 31,16 |
|  De 30 mm | 34,18 |
|  De més de 30 mm | 68,12 |
| Quota fixa de servei, tarifa social (\*\*\*) |  |
| (segons diàmetre comptador) |  |
|  Fins a 13 mm | 4,96 |
|  De 15 mm | 7,64 |
|  De 20 mm | 16,94 |
|  De 25 mm | 23,37 |
|  De 30 mm | 25,64 |
|  De més de 30 mm | 51,09 |
|  |  |
| Tarifes de subministrament | EUR/m3 |
| Ús domèstic (\*) |  |
|  Fins a 6 m3/unitat consum/mes | 0,2915 |
|  De 6 a 12 m3/unitat consum/mes | 0,4082 |
|  De 12 a 18 m3/unitat consum/mes | 0,9318 |
|  Excés de 18 m3/unitat consum/mes | 3,9825 |
| Ús domèstic, tarifa social (\*\*\*) |  |
|  Fins a 6 m3/unitat consum/mes | 0,2186 |
|  De 6 a 12 m3/unitat consum/mes | 0,4082 |
|  De 12 a 18 m3/unitat consum/mes | 0,9318 |
|  Excés de 18 m3/unitat consum/mes | 3,9825 |
| Ús industrial |  |
|  Fins a 15 m3/unitat consum/mes | 2,0310 |
|  De 15 a 30 m3/unitat consum/mes | 2,3531 |
|  Excés de 30 m3/unitat consum/mes | 2,7790 |
|  |  |
| Abonats urbanitzacions Can Font i Ca n’Avellaneda |  |
|  |  |
| Quota fixa de servei |  |
| (abonats sense cabal contractat) | EUR/unitat consum/mes |
|  Quota fixa de servei | 12,6925 |
| Quota fixa de servei, tarifa social (\*\*\*) |  |
| (abonats sense cabal contractat) |  |
|  Quota fixa de servei | 9,5193 |
|  |  |
| Tarifes de subministrament | EUR/m3 |
|  |  |
| Abonats amb cabal contractat |  |
| Ús domèstic (\*) |  |
|  Fins a cabal contractat | 1,9790 |
|  De cabal contractat a 50 m3 | 2,8199 |
|  Excés de 50 m3 | 3,1828 |
| Ús domèstic, tarifa social (\*\*\*) |  |
|  Fins a cabal contractat | 1,4843 |
|  De cabal contractat a 50 m3 | 2,8199 |
|  Excés de 50 m3 | 3,1828 |
|  |  |
| Abonats sense cabal contractat |  |
| Ús domèstic (\*) |  |
|  Fins a 6 m3/unitat consum/mes | 0,2915 |
|  De 6 a 12 m3/unitat consum/mes | 0,4082 |
|  De 12 a 18 m3/unitat consum/mes | 0,9318 |
|  Excés de 18 m3/unitat consum/mes | 3,9815 |
| Ús domèstic, tarifa social (\*\*\*) |  |
|  Fins a 6 m3/unitat consum/mes | 0,2186 |
|  De 6 a 12 m3/unitat consum/mes | 0,4082 |
|  De 12 a 18 m3/unitat consum/mes | 0,9318 |
|  Excés de 18 m3/unitat consum/mes | 3,9825 |
|  |  |
| Tarifa per fuites |  |
| Ús domèstic, nucli urbà i urbanitzacions | 2,3895 |
|  |  |
| Ús municipal (excés de 106.383 m3/any) | 1,0101 |
|  |  |
| SUBMINISTRAMENT EN ALTA |  |
| Tarifes de subministrament |  |
|  Mina Pública d’Aigües de Terrassa, SA: |  |
|  Quota fixa de servei (EUR/mes) | 5.416,66 |
|  Tarifa de subministrament (EUR/m3) | 0,2500 |
|  |  |
| CONSERVACIÓ DE COMPTADORS I ESCOMESES |  |
| (segons diàmetre comptador) | EUR/abonat/mes |
|  Fins a 13 mm | 0,66 |
|  De 15 mm | 1,19 |
|  De 20 mm | 2,42 |
|  De 25 mm | 3,96 |
|  De 30 mm | 5,45 |
|  De més de 30 mm | 6,82 |
|  |  |
| (\*) Tarifa “famílies nombroses” (d’aplicació a les unitats de convivència residents en el municipi): en el cas que el nombre de persones per habitatge sigui superior a 3, s’ha d’incrementar el 2n i 3r bloc de consum en 3 m3/mes per cada persona addicional que hi convisqui(\*\*)Tarifa per fuites. En els casos de fuites internes, una vegada verificada l’existència d’aquesta, es pren com a consum real el màxim efectuat el mateix període els darrers 2 anys, i es factura al preu de la tarifa domèstica general, mentre que per a la resta del consum s’aplica la tarifa per fuites(\*\*\*) Tarifa social. És d’aplicació als col·lectius següents:- Persones majors de 60 anys i perceptores d’una pensió mínima per jubilació, incapacitat permanent o viduïtat.- Persones que formin part d’una unitat familiar amb tots els seus membres en situació d’atur.Per a gaudir d’aquesta tarifa, hauran de ser beneficiaris del cànon social de l’Agència Catalana de l’Aigua.”  |